
[bookmark: TITTEL]Interpellasjon - Dalen Mekaniske sine utslipp i Bandak
Tokke SV ynskjer svar på nokon spørsmål knytta til utslipp og kontroll av utslipp fra Dalen Mekaniske:

Dalen Mekaniske har nå bygd ut sitt anlegg med 2.100 ekstra kvadratmeter. Det nye anlegget har installert utstyr til overflatebehandling som f.eks. forsølving, eloksering og fortinning. Nytt og spennende og prosesser som gir bedriften flere bein å stå på, men medaljens bakside som vi er bekymret for er utslipp fra disse prosessene. 
Dalen Mekaniske er nærmeste nabo til innsjøen Bandak som vi har stor glede og nytte av. 
Innsjøen har en sårbar ørretstamme, innsjøen brukes til fiske, rekreasjon i og ved vannet. Vår eneste badestrand i kommunesentrum ligger ca. 50 meter fra bedriften. 
Bedriften har utvidet produksjonen og har søkt om tillatelse til å slippe ut prosessvann med tungmetaller, sulfat og oljerester i innsjøen Bandak.
Søknaden gjelder drift av nytt elektrolytisk anodiseringsanlegg med syre og kjemikaliebad, samt bruk av cyanidholdig skyllevatn.
Det stilles spesifikke krav til rensing og håndtering av utslipp fra slike anlegg.
Eks. prosessvannet skal renses for tungmetaller som nikkel, sølv, tinn, sink, krom, aluminium og kobber før det slippes ut.
Det kreves spesifikke rensetiltak av cyanid og syrer og kontrollrutiner for det cyanidholdige skyllevannet.
Renseanlegget må dimensjoneres for å handtere store mengder væske. (ved full drift opp til 2500 liter prosessvatn i timen.
Det rensede vannet skal ledes til perforert kum plassert på utsiden av industrilokalet ca. 19 meter fra Eidsborgbekken og 30 meter fra Bandak.
I tillegg er det krav om at grunnen og renseteknologien må hindre restkonsentrasjoner som skalder biologisk mangfold i Bandak.
Statsforvalteren har pålagt bedriften å bruke ekstern ekspertise (COWI)til å utarbeide en egen rapport om hvordan restutslippene vil påvirke vannmiljøet og storørretstamma i Bandak.
COWI bekrefter at utslippene fra Dalen Mekaniske inneholder giftige stoffer som krever streng overvåking og stiller spørsmål om renseløsningene er tilstrekkelige til å beskytte det sårbare vannmiljøet i Bandak. COWI understreker behovet for dokumentasjon på utslipp av tungmetaller i forhold til miljøgrenser.
Våre spørsmål til ordføreren er: 
Er kravene til rensing og utslipp fra Dalen Mekaniske gjennomført?
Hvordan følger Tokke kommune opp kravene til rensing og dokumentasjon angående utslipp?
Hvem overvåker utslippene? 
Hvor finner vi resultatene av kontroll av utslipp ut fra gjeldene miljø grenser? 
Er renseløsningene tilstrekkelige til å beskytte livet ved og i Bandak?  
Hvordan forholder Tokke kommune seg til COWI sin bekymring til at renseløsningene kanskje ikke er gode nok til å beskytte det sårbare miljøet?

